Okresná prokuratúra Rimavská Sobota 
Jesenského 1, 979 80 Rimavská Sobota 1 	

Sp. zn. : 1 Pv 711/11/6609	Rimavská Sobota, 3.5.2013
EEČ : 2-49-61-2013

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Rimavská Sobota
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX, 
Obsahom zmieru je:
a.	Suma odovzdaná štátu na peňažnú pomoc obetiam trestnej činnosti: 30,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-1383/RČ-RS-2011.
dňa 03.10.2010 okolo 20.00 h v obci XXXXX, na dvore rodinného domu č. 65, po predchádzajúcom vzájomnom nedorozumení, fyzicky napadla XXXXX tak, že ho drevenou palicou udrela do oblasti hlavy, čím mu spôsobila pomliaždenie mozgu ľahšieho stupňa s vnútrolebečným krvácaním pod tvrdou mozgovou plenou menšieho rozsahu, bez útlaku mozgu,  podpavúčnicové krvácanie malého rozsahu, pomliaždenie oboch ramien bez poškodenia hlbších štruktúr, v dôsledku ktorých zranení bol sťažený závažnejšie obvyklý spôsob života poškodeného XXXXX po dobu 4 týždňov, pričom po tejto dobe obmedzenie obvyklého spôsobu života pre zákaz pobytu na prudkom slnku, zákaz sledovania kmitavých obrazov, alkoholu a fajčenia, zdvíhania ťažších bremien trvalo po dobu 6 týždňov od spôsobenia zranenia,

Odôvodnenie: 
	Uzneseniami povereného príslušníka Obvodného oddelenia PZ XXXXX sp. zn. ORP-1383/RČ-RS-2011 zo dňa 20.12.2011 a 24.08.2012 bolo začaté trestné stíhanie a vznesené obvinenie XXXXX za prečin ublíženia na zdraví podľa § 156 ods. 1 Trestného zákona na tom skutkovom základe, že dňa 03.10.2010 okolo 20.00 h v obci XXXXX, na dvore rodinného domu č. 65, po predchádzajúcom vzájomnom nedorozumení, fyzicky napadla XXXXX tak, že ho drevenou palicou udrela do oblasti hlavy, čím mu spôsobila pomliaždenie mozgu ľahšieho stupňa s vnútrolebečným krvácaním pod tvrdou mozgovou plenou menšieho rozsahu, bez útlaku mozgu,  ktoré zranenia si vyžiadali u poškodeného XXXXX dobu liečby 47 dní s obmedzením obvyklého spôsobu života pre zákaz pobytu na prudkom slnku, zákaz sledovania kmitavých obrazov, alkoholu a fajčenia, zdvíhania ťažších bremien trvalo do 6 týždňov od zranenia. 

	Preskúmaním vyšetrovacieho spisu som zistil, že XXXXX sa dopustila prečinu, za ktorý Trestný zákon ustanovuje trest odňatia slobody na šesť mesiacov až dva roky, teda horná hranica trestného činu, za ktorý je obvinená stíhaná, neprevyšuje 5 rokov. 

	Obvinená XXXXX a poškodený XXXXX pred probačnou a mediačnou úradníčkou Okresného súdu Rimavská Sobota  vo veci 2 M 4/2013 dňa 23.04.2013 uzavreli zmier, v rámci ktorého sa obvinená a poškodený vyjadrili ku skutku, ako aj k ochote uzavrieť zmier v zmysle § 220 Trestného poriadku. Všetky zákonom stanovené podmienky na uzavretie zmieru v zmysle ustanovenia § 220 Trestného poriadku boli splnené. 

	Obvinená vyhlásila, že skutok spáchala, pričom jej vyhlásenie bolo urobené slobodne, vážne a určito a zložila na účet Krajskej prokuratúry Banská Bystrica sumu 30 € určenú peňažnú pomoc poškodeným trestnými činmi. Zo strany obvinenej nebol určený adresát peňažnej sumy určenej na všeobecno prospešné účely a preto suma 30 € predstavuje 100 % štátu na peňažnú pomoc poškodeným. Počas prípravného konania si poškodený nárok na náhradu škody voči obvinenej neuplatnil. 

	Priebeh mediácie ako aj vyhlásenia zúčastnených strán a výška peňažnej sumy je zaznamenaný v mediačnom spise Okresného súdu Rimavská Sobota  sp. zn. 2M 4/2013, ktorý bol tunajšej prokuratúre doručený dňa 29.04.2013.  

	Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený 
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, 
b)	nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c)	zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu, 
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery, považuje takýto spôsob rozhodnutia za dostačujúci. 

	Podľa § 215 písm. g) Trestného poriadku prokurátor zastaví trestné stíhanie, ak sa schváli zmier medzi obvineným a poškodeným. 

	Vzhľadom na uvedené skutočnosti bolo potrebné rozhodnúť tak, ako je to uvedené vo výrokovej časti tohoto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Milan Kováč
prokurátor